Brigitta Davidjants

Brigitta Davidjants (sündinud 13. juulil 1983) on Eesti muusikateadlane ja ajakirjanik.

Haridus
Ta on õppinud Eesti Muusika- ja Teatriakadeemias, Jerevani konservatooriumis, Ankara Ülikoolis ja Helsingi Ülikoolis. 2007. aastal kaitses ta EMTA-s magistritöö "Orientalism ja muusika: erinevatest lähtekohtadest armeenia rahvalaulude transkriptsioonides" ning 2016. aastal doktoriväitekirja "Armenian national identity construction: from diaspora to music".Brigitta Davidjants ETIS

Töö ja looming
Davidjants töötab Eesti Muusika- ja Teatriakadeemias teaduri ja õppekava koordinaatorina.Eesti Muusika- ja Teatriakadeemia avab muusikakultuuri eriala ERR Kultuur, 24.04.2024. Aastatel 2012–2016 oli ta osakoormusega Tallinna Ülikooli lektor. Alates 2019. aastast on ta olnud külalislektor ka Eesti Kunstiakadeemias, kus on õpetanud loovkirjutamist ja kursust "Soolisus popmuusikas".

Teadustöös uurib ta eeskätt popmuusikat, huvitudes eriti marginaliseeritud identiteetidest ja feministlikust vaatenurgast.Mariliis Mõttus. Subkultuuri kuulumine võib olla ellujäämisstrateegia. Intervjuu Brigitta Davidjantsiga Müürileht.ee, 19.01.2023. Varem on ta uurinud rahvuslikke identiteete ja ideoloogiaid esmajoones armeenia kultuuri näitel, tema huvide fookuses on ka soo- ja seksuaalsuse uuringud.Brigitta Davidjants Eesti Muusika- ja Teatriakadeemia kodulehel. Vaadatud 26.03.2025.

Tema jutuloomingut on avaldatud 2023. aasta kogumikus "Eesti novell".

2025. aastal ilmus New Yorgis ingliskeelse raamatuna tema ajalooline tagasivaade "J.M.K.E. : To The Cold Land", mis käsitleb pungiliikumist ja punkpoppi, keskendudes J.M.K.E. fenomenile ja selle ansambli albumile "Külmale maale".

Kirjandus- ja ajakirjanduslooming
Raamatuid
 "Ida läänepiiril: Türgi, Armeenia, Gruusia". Tallinn: Go Group, 2010
 "Minu Armeenia: aus vastus". Tartu: Petrone Print, 2017
 "(Mitte just) armastuslugu". Tallinn: Varrak, 2017
 "Armastuseta". Tallinn: Tänapäev, 2019
 "Jutte siit ja säält : Eestisse jõudnud inimeste lood". Tallinn : Eesti Pagulasabi, 2021 
 "To The Cold Land". New York : Bloomsbury Academic, 2025
 "Plahvatus nätsuputkas ja teisi jutte". Tallinn : Loomingu Raamatukogu, 2025

Artikleid
 "Marianne Kõrver - Ehk oleksin praegu hoopis andekas helilooja?" Eesti Päevaleht, 18. veebruar 2006
 "Toivo Tulev: kõik pole müüdav" Eesti Päevaleht, 10. oktoober 2006
 "Kuidas teha muusikakriitikat (ja seda vastu võtta)" Müürileht, 8. detsember 2021
 Soostereotüüpe tögades rahva südamesse Sirp, 15. märts 2024
 Põlvkondade muusikaline mälu ja nostalgia Sirp, 20. detsember 2024

Tõlked
Ta on tõlkinud vene ja inglise keelest eesti keelde Anna Politkovskaja "Vene päeviku" (Eesti Päevaleht, 2007), armeenia keelest muinasjutte teoses "Muinasjutusild : armeenia, aseri ja gruusia muinasjutud" (Vilnius, 2007) ja inglise keelest Sofka Zinovieffi teose "Punane printsess: revolutsiooniline elu" (Eesti Päevaleht, 2010).

Muusika
Koos vokalist Hannaliisa Uusmaga kuulub ta ansamblisse Hunt, kus mängib lisaks elektroonilistele pillidele kandlelaadset armeenia keelpilli kanuuni. Ansambel viljeleb postromantilist indie-souliKultuuribiit | Hannaliisa Uusma ja Brigitta Davidjantsi ehk ansambli Hunt playlist Eesti Päevaleht, 28.02.2020., kuid eksperimenteerib ka muude stiilidega. Mõlemad ansambli liikmed on andnud oma panuse ka paljude lugude meloodia ja sõnade autoritena.

2017. aastal ilmus ansamblil album "Fragment of..." ja 2021. aastal album "Station Luna", mis mõlemad anti välja vinüülplaadina.Ansambel HUNT avaldab debüütalbumi ERR Menu, 01.04.2017. Muusikakriitik Kaspar Viilup on nimetanud "Station Lunat" aasta parimaks suveplaadiks, mis samal ajal väldib kõiki läägeid päikesemuusika klišeesid ja on keskmise kõrva jaoks liiga sõge.Kaspar Viilup. Hunt – Station Luna (2021) Müürileht.ee, 05.08.2021.

Davidjants on mänginud kanuuni ka ansambli Zorbas albumil "Rebetiko" (2006) ning musitseerinud Armeenia pärimusmuusikat viljelevas ansamblis Atlas.

Ühiskondlik tegevus
Aastatel 2014–2021 on ta töötanud huvikaitse organisatsioonides (Eesti LGBT Ühing, Feministeerium, Eesti Pagulasabi), samuti ohvriabi ja lastekaitse valdkonnas (sotsiaalkindlustusamet).Brigitta Davidjants ETIS-es. Vaadatud 18.10.2024.

Tunnustus
 2023 – Eesti muusikaettevõtluse auhind – aasta muusikaajakirjanikBrigitta Davidjants: meie ajalookirjutus on väga pikalt olnud võrdlemisi meestekeskne ERR Kultuur, 06.05.2023. 
 2025 – Friedebert Tuglase novelliauhind (novelli "Vaikusesse" eest")Galerii ⟩ Tuglase novelliauhinna pälvisid Brigitta Davidjants ja Meiu Münt Postimees.ee, 03.03.2025. 
 2025 – Loomingu aastapreemia ((novellide "Vaikusesse" ja "Tsavt tanem" eest) Selgusid kirjandusajakirja Looming aastapreemiate saajad ERR Kultuur, 25.04.2025.
 2025 – Eesti Kultuurkapitali stipendium «Ela ja sära»"Selgusid tänavused "Ela ja sära" stipendiumi saajad" ERR kultuur, 26. juuni 2025

Viited

Välislingid
 Mariliis Mõttus. Subkultuuri kuulumine võib olla ellujäämisstrateegia. Intervjuu Brigitta Davidjantsiga Müürileht.ee, 19. jaanuar 2023
 Brigitta Davidjants: meie ajalookirjutus on väga pikalt olnud võrdlemisi meestekeskne ERR Kultuur, 6. mai 2023
 Kiwa. Arvustus. Parim asi, mis muusikaga eales juhtunud on ERR Kultuur, 26. märts 2025 / Müürileht.ee, 25. märts 2025
 Maria Esko. Inimene ta ju ongi Sirp, 7. märts 2025
 Sverre Lasn. Arvustus | Brigitta Davidjants ei ole naiskirjandus, vaid kirjandus Eesti Päevaleht, 25. juuni 2025
 Johanna Ross. Laps on säilenõtke eluvorm Looming, juuli 2025 / ERR Kultuur, 30. juuli 2025 

Kategooria:Eesti ajakirjanikud
Kategooria:Eesti muusikateadlased
Kategooria:Eesti Muusika- ja Teatriakadeemia vilistlased
Kategooria:Eesti armeenlased
Kategooria:Sündinud 1983